**ANEXA**

**REGULAMENT DE ORGANIZARE ŞI FUNCŢIONARE**

ADMINISTRAŢIA COMPLEXULUI DE AGREMENT ŞI SPORT “MUREŞUL”

**…**

**CAP. V. PROGRAMUL DE FUNCŢIONARE**

**Art.13.** Programul de funcţionare al A.C.A.S.M. este permanent.

**Art.14.** Accesul publicului în C.A.S.M. se face contracost în perioada sezonului estival 1 iunie – 15 septembrie, după ziua în care temperatura apei din bazinele externe depășește 200 C.

(1) Zilnic între orele 800-1900, cu excepţia zilelor de luni.

Zilele de luni sunt zile pentru activităţi de întreţinere şi curăţenie, accesul publicului este permis gratuit începând cu ora 1700, dar fără a avea acces la bazinele de îmbăiere şi plajă, cu excepţia zilelor caniculare, când se vor lua măsuri de asigurare a serviciilor de salvamar si asistență medicală.

(2) Închirierea ambarcaţiunilor se face în perioada sezonului estival 1 iunie – 15septembrie, zilnic între orele 900-1730, zilele de luni sunt zile pentru activităţi de întreţinere şi curăţenie

**Art.15.** Închirierea ambarcaţiunilor se face pe baza unui act de identitate (B.I., C.I., paşaport), contra cost conform prezentului regulament.

**Art.16.** Închirierea terenurilor de sport şi a vestiarului pentru sportivi face permanent contra cost conform prezentului regulament. Existând posibilitatea rezervării telefonice la sediul administrative al CASM

**Art.17.** Taxele de acces pe baza de bilete şi abonamente precum şi cele pentru închiriere bunuri şi servicii sunt stabilite prin Hotărârii ale Consiliului Local Municipal Tîrgu-Mureş, sau prin dispoziţie de Primar.

**Art.18.** Perioadele şi intervalele orare de acces contra cost al publicului pot fi modificate prin Hotărârii ale Consiliului Local Municipal Tîrgu-Mureş sau dipoziţie de Primar.

**Art.19**. Accesul proprietarilor şi chiriaşilor de cabane este gratuit, pe bază de legitimaţie eliberată de Administraţia Complexului.

**Art**.**20.** Accesul proprietarilor şi angajaţilor unităţilor de alimentaţie publică autorizate să funcţioneze în CASM (restaurante, terase, baruri, discoteci, jocuri pentru copii etc.) este gratuit, pe bază de legitimaţie eliberată şi vizată de administraţia complexului.

**Art.21.**  Programul de funcţionare al unităţilor de alimentaţie publică, care îşi desfăşoară activitatea în incinta CASM, va fi stabilit astfel încât să nu depăşească nivelurile orare maxime, prevăzute în HCL nr.87/2008, astfel:

1. Restaurante şi baruri

Orar de funcţionare max: 0800-0200

(2) Discoteci, disco- baruri, cluburi

Orar de funcţionare max: 2000-0200

(3) Terase şi grădini de vară independente

Orar de funcţionare max: 0800-2400, în zilele de vineri și sâmbătă0 800-0200.

**Art.22.** Proprietarii de unităţi de alimentaţie publică au obligaţia de a-şi corela programul de funcţionare şi activitatea, astfel încât să nu afecteze ordinea publică şi confortul populaţiei din zonă, respectiv să nu depăşească nivelul de zgomot echivalent la limita incintei unităţilor de 65dB (A), prevăzut în Autorizaţia de Mediu nr 75 din 17.03.2008, emisă pentru funcţionarea CASM, de către A.P.M. Mureş.

**Art.23.** Accesul proprietarilor de cabane şi personalul angajat al unităţilor de alimentaţie publică care nu şi-au achitat la timp taxele din Convenţiile anuale, se face contracost, până la achitarea taxelor restante – la zi.

**Art.24.** Accesul cu autovehicule având o masă totală autorizată de max 3,5 tone, conform talon RAR, este permis, după cum urmează;

1. În perioada sezonului estival **1 iunie – 15 septembrie**

De Luni pâna Vineri între orele 7,00- 12,00.

Sâmbătă si Duminică între orele 7,00 – 10,00.

1. În perioada de extrasezon **16 septembrie – 31 mai**

Zilnic între orele 7.00-14.00

**Art.25.** Accesul autovehiculelor de intervenţie: apă-canal, curent electric, gaz, telecomunicaţii, ambulanţă, poliţie, pompieri, este permis permanent.

**CAP. VI. REGULI PRIVIND ORDINEA ŞI DISCIPLINA PUBLICĂ ÎN COMPLEXUL DE AGREMENT ŞI SPORT “MUREŞUL”**

**Art.26.** În permanenţă paza CASM este asigurată de către personalul angajat (desemnat),si firma autorizată prin contract , coordonati de ofiţerul de serviciu în timpul zilei între orele 700-1900, şi de către personalul angajat (desemnat) pentru pază pe timpul nopţii între orele 1900-700.In conformitate cu consemnul fiecărui post de pază în parte.

**Art.27.** În perioada sezonului estival **1 iunie – 15 septembrie**, paza, ordinea şi liniştea în CASM este asigurată, de personalul propriu (ofiţer de serviciu, supraveghetori, ***)*** si firma de pază contractată, cu sprijinul patrulei de poliţie locală aflată în serviciu, şi la nevoie de echipajele de poliţie şi jandarmi mai ales cu ocazia organizării de manifestări publice cu aflux de vizitatori, competiţii sportive, etc.

**Art.28.** În perioada sezonului estival, asistenţa medicală a publicului vizitator este asigurată prin existenţa unui post de prim ajutor, dotat cu materiale sanitare necesare pentru acordarea primului ajutor si cu personal medical calificat.

**Art.29.** În perioada sezonului estival, ambientul pentru publicul vizitator este asigurat prin postul de radioemisie, „RADIO VACANŢA”, şi sistemul de sonorizare aferent acestuia, montat în zona bazinelor şi plajelor.

**Art.30.** Comunicarea eficientă şi rapidă, între personalul de la punctele de lucru se face prin staţiile de radio-emisie sau telefon mobil aflate în dotarea personalului aflat în serviciu.

**Art.31.** Pentru evitarea şi/sau gestionarea corespunzătoare a unui eventual incident, sau accident chimic, provocat de substanţele chimice, folosite în procesul de tratare a apei din bazinele de înot, ce ar pune în pericol viaţa personalului şi vizitatorilor din CASM, se numeşte prin dispoziţie de Primar, responsabil pentru situaţii de urgenţă, precum şi echipe de intervenţie privind evacuarea, adăpostirea, şi acordarea primului ajutor, cu atribuţii concrete.

**Art.32.** În cazul unui incident sau accident, de natură a necesita intervenţia echipajelor speciale (poliţie, pompieri, ambulanţă, SMURD, etc), se va apela dispeceratul de urgenţă la telefon 112, prin grija ofiţerului de serviciu sau a conducerii ACASM.

**Art.33.** Pentru evitarea pătrunderii neautorizate a autovehicolelor, sau persoanelor în perioadele de acces cu taxă, întregul perimetru al CASM este asigurat cu împrejmuiri de gard şi porţi de acces asigurate şi supravegheate.

**Art.34.** Pentru asigurarea confortului şi sănătăţii publicului vizitator în perioada sezonului estival, se instituie următoarele măsuri:

- este obligatorie folosirea duşului înainte de intrarea în bazine;

- se interzice săritul în bazine;

- se interzice efectuarea de fotografii ale persoanelor fizice aflate în incinta complexului fără acordul acestora, efectuarea de filmări sau fotografierea grupurilor mari sau a de vizitatori din complex

- se interzice accesul în bazine al persoanelor, cu plăgi deschise, boli dermatologice ;

- se intrezice jocul cu mingea în jurul bazinelor şi în bazine;

- se intrezice accesul în bazine cu bărci sau saltele pneumatice;

- se monitorizează în permanenţă calitatea apei din bazine, prin verificarea PH-ului şi a concetraţiei de clor rezidual liber zilinic, şi prin analiză bacteriologice de laborator făcute periodic.

**CAP. VII. CONTRAVENŢII ŞI SANCŢIUNI**

**Art.35.** Constituie contravenţie şi se sancţionează cu amendă între  **200 -500 lei,** următoarele fapte:

* Aruncarea de sticle, crengi, flacoane, ambalaje, resturi menajere sau alte obiecte în bazinele de îmbăiere şi lacul de canotaj.
* Distrugerea, smulgerea,culegerea de flori sau de fructe de pe arborii sau boscheţii din complex.
* Vânzarea fără autorizaţie a seminţelor, porumbului sau dovleacului fiert, sau a oricăror altor produse. Vânzarea lor se poate face numai în regim autorizat..
* Aruncarea resturilor menajere, ambalajelor, semințelor, porumb fiert, sau alte resturi . Acestea se vor arunca numai în sacii menajeri special montați sau coşurile de gunoi puse la dispoziție de administratia complexului.
* Folosirea șamponului a săpunului sau a detergenților de orice tip în bazinele complexului sau în lacul de canotaj.
* Practicarea jocurilor care prezintă pericol de accidentare sau pun în pericol alti vizitatori ai complexului.
* Intrarea cu autovehicule pe spațiul verde sau trecerea cu acestea peste aleile pavate din incinta complexului.
* Repararea, întreţinerea sau spălarea autovehiculelor inclusiv schimbul de ulei în incinta C.A.S.M sau a parcărilor aferente.

**Art.36.** Constituie contravenţie şi se sancţionează cu amendă între **300 -500 lei**, următoarele fapte:

* Circulaţia pe bicicletă, scuter sau motocicletă în incinta complexului. Este permis accesul doar pe lângă aceste mijloace de transport, până la locurile special amenajate pentru parcarea acestora.
* Accesul cu ATV-urile în complex.
* Purtarea de discuţii neprincipiale cu casierii încasatori, insulta sau ameninţarea acestora. prin cuvinte sau gesturi cu caracter obscen.
* Săritul din ambarcaţiuni şi scăldatul în lacul de canotaj.
* Închirierea ambarcaţiunilor de către minori.
* Scăldatul în bazinele de îmbăiere fără costum de baie, scăldatul în bazine cu îmbrăcăminte sau încălţămintelor, etc.
* Dormitul pe bănci, gazonul cu iarbă sau alte locuri publice din C.A.S.M, atât în timpul zilei cât si în timpul nopții a persoanelor aflate în stare de ebrietate.
* Cositul neautorizat, sau păşunatul animalelor în incinta C.A.S.M.
* Distrugerea coşurilor de gunoi, băncilor, a panourilor şi indicatoarelor de avertizare şi informare.
* Distrugerea florei a puietilor, a gardului viu sau tăierea neautorizată a arborilor.
* Utilizarea pentru necesități fiziologice a altor locuri decât toaletele amenajate în acest sens.
* Nerespectarea programului de acces al autovehiculelor de aprovizionare în incinta complexului.
* Circulația cu patine cu rotile, role, skateboard-uri si alte mijloace de deplasare care pun in pericol integritatea fizică a vizitatorilor complexului si a celor care le utilizează.
* Circulația autovehiculelor cu o viteză mai mare de 5 km/h în incinta CASM.

**Art.37.** Constituie contravenţie şi se sancţionează cu amendă între **400- 600 lei** următoarele fapte:

- Aprinderea focului în incinta C.A.S.M, indiferent de combustibili (lemne, cărbuni etc) sau scop, cu excepția locurilor special amenajate;

- Fumatul în bazine și pe terenurile de sport;

- Consumarea alcoolului sau a alimentelor în bazine;

- Urcarea pe scara de acces a toboganelor cu încălţăminte, patine cu rotile, role, plăci , biciclete trotinete sau alte obiecte de către publicul vizitator. Escaladarea în sens invers a tuburilor de golire ale acestora , etc, sau folosirea acestora în alte scopuri decât pentru care sunt destinate.

- Practicarea patinajului în bazinele de îmbăiere în perioada de conservare şi îngheţ al acestora.

**Art.38.** Constituie contravenţie şi se sancţionează cu amendă între **500 -800lei** următoarele fapte:

* Pătrunderea frauduloasă în incinta C.A.S.M, fără bilet sau legitimaţie de acces valabilă;
* Urcarea în ambarcaţiuni de pe malul exterior a lacului de canotaj;
* Intrarea în C.A.S.M, cu animale (câini, vaci, pisici, oi etc.);
* Urcarea în ambarcaţiuni cu animale de companie sau îmbăierea acestora în bazine sau lacul de canotaj;
* Urcarea în ambarcaţiuni a unui număr mai mare de persoane, decât cel inscripţionat pe acestea;
* Abandonarea vestei de salvare pe perioada cât se închiriază ambarcațiunea pe lacul de canotaj.
* Practicarea nudismului sau a plajei topless, în incinta C.A.S.M;
* Organizare de petreceri zgomotoase, cu depăşirea nivelului de zgomot admis;
* Utilizarea ambarcațiunilor de agrement de către persoane aflate în stare de ebrietate sau consumul băuturilor alcoolice la bordul acestora.
* Utilizarea terenurilor de sport făra plata anticipată a taxei de închiriere.

**Art.39.** Constituie contravenţie şi se sancţionează cu amendă între **600 – 1.000 lei** următoarele fapte:

- Îmbâierea în bazinele complexului în intervalul orar 2000 -0700.

* Pătrunderea frauduloasă în incinta complexului prin deteriorarea unor elemente de împrejmuire sau de siguranță;
* Urcarea pe acoperișurile clădirilor din incinta complexului pentru plajă.

**Art.40.** Constituie contravenţie şi se sancţionează cu amendă între **1.000 – 2.000 lei** următoarele fapte:

* Tăierea neautorizată de arbori sau arbuşti în incinta C.A.S.M;
* Utilizarea pentru navigaţie a lacului de canotaj de către deţinătorii de ambarcaţiuni fără a avea un cadru legal.
* Deschiderea forțată a lacătelor sau a oricăror încuietori ale portilor de intrare în complex, în scopul intrării cu mijloace de transport sau pentru alte scopuri.
* Depozitarea sau aruncarea de gunoaie in alte locuri decât cele stabilite.
* Distrugerea în orice fel a aparaturii de supraveghere video si a instalațiilor de alimentare a acestora.
* Distrugerea bunurilor materiale care apartin complexului si care sunt puse la dispoziția vizitatorilor pentru agrement , joacă sau odihnă.

**Art.41.** Distrugerea bunurilor de orice natură din C.A.S.M, al căror valoare depăşeşte cuantumul amenzii aplicate făptuitorului, îl obligă pe acesta la plata bunului la valoarea reală.

**Art.42.** Valoarea amenzilor aplicate pentru contravenţiile săvârşite este stabilită conform hotărârii Consiliului local al Municipiului Tțrgu Mureș.

**Art.43.** Produsele care fac obiectul contravenţiei sau obiectelor folosite pentru săvârşirea contravenţiei vor fi supuse confiscării.

**Art.44**. Despăgubirele pentru pagubele pricinuite domeniului public din C.A.S.M, indiferent de natura lor se stabilesc de către conducerea C.A.S.M.

**Art 45.** C.A.S.M. are în dotare camere de luat vederi în toate punctele din care să se poată efectua o supraveghere activă si permanentă a activităților ce se desfăsoara. Toate aceste camera sunt conectate la un server care permite stocarea informației audio- video si a vizualizării în timp real.

**Art.46**. Constatarea şi sancţionarea contravenţiilor prevăzute în regulament se face de către Primarul municipiului şi împuterniciţii acestuia, personalul aflat în serviciu din cadrul Poliţiei Locale, Poliţia Municipiului Tg.Mures sau Jandarmeriei, conform competentelor.

…